Document ID: 32004R2122

UREDBA KOMISIJE (ES) št. 2122/2004
z dne 13. decembra 2004
o določitvi količin, za katere je mogoče vložiti zahtevke za uvozna dovoljenja za obdobje od 1. januarja do 30. junija 2005 v okviru tarifnih kvot za goveje in telečje meso, predvidenih v Uredbi (ES) št. 1279/98 za Bolgarijo in Romunijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1279/98 z dne 19. junija 1998 o pravilih uporabe tarifnih kvot za goveje in telečje meso, predvidenih v odločbah Sveta (ES) 2003/286/ES in 2003/18/ES za Bolgarijo in Romunijo (1), in zlasti člena 4(4),
ob upoštevanju naslednjega:
(1)
Uredba Komisije (ES) št. 1349/2004 z dne 23. julija 2004 o določitvi količin, za katere je mogoče vložiti zahtevke za uvozna dovoljenja v juliju 2004 v okviru tarifnih kvot za goveje in telečje meso, predvidenih v Uredbi (ES) št. 1279/98 za Bolgarijo in Romunijo (2), določa pogoje, v okviru katerih je mogoče ugoditi zahtevkom za uvozna dovoljenja, vloženim za obdobje od 1. julija do 31. decembra 2004.
(2)
Porabljene so bile vse razpoložljive količine proizvodov v sektorju govejega in telečjega mesa s poreklom iz Bolgarije, ki jih je mogoče uvoziti pod posebnimi pogoji v obdobju od 1. julija do 31. decembra 2004, kot je predvideno v prvem odstavku člena 2 Uredbe (ES) št. 1279/98.
(3)
Količine proizvodov v sektorju govejega in telečjega mesa s poreklom iz Romunije, ki jih je mogoče uvoziti pod posebnimi pogoji v obdobju od 1. julija do 31. decembra 2004 v skladu s prvim odstavkom člena 2 Uredbe (ES) št. 1279/98 in za katere so bili vloženi zahtevki za dovoljenja, so manjše od količin, ki so dejansko na razpolago. Zato se v skladu z drugim odstavkom tega člena preostale količine iz tega obdobja doda količinam, ki so na razpolago za naslednje obdobje za Romunijo.
(4)
Količine proizvodov v sektorju govejega in telečjega mesa s poreklom iz Romunije, ki jih je mogoče uvoziti pod posebnimi pogoji v obdobju od 1. januarja do 30. junija 2005, je treba določiti ob upoštevanju razpoložljivih količin, preostalih od prejšnjega obdobja v skladu z drugim odstavkom člena 2 Uredbe (ES) št. 1279/98 -
SPREJELA NASLEDNJO UREDBO:
Člen 1
Količine, za katere je mogoče vložiti zahtevke za uvozna dovoljenja za obdobje od 1. januarja do 30. junija 2005 v okviru tarifnih kvot za goveje in telečje meso, predvidenih v Uredbi (ES) št. 1279/98, so določene v Prilogi k tej uredbi po državah porekla in zaporednih številkah kvot.
Člen 2
Ta uredba začne veljati 14. decembra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. decembra 2004

Labels: 3
17
18